钦定古今图书集成/理学汇编/文学典/第159卷 > 王通中说 > 《问易篇》
## 钦定古今图书集成/理学汇编/文学典/第159卷 > 王通中说 > 《问易篇》

叔恬曰：“敢问策何谓也？”子曰：“其言也典，其致也博，悯
而不私，劳而不倦，其惟策乎？”子曰：“《续书》之有命邃矣，
其有君臣经略当其地乎？其有成败于其间，天下悬
之不得已而临之乎？进退消息，不失其几乎？道甚大，
物不废，高逝独往，中权契化，自作天命乎？”文中子曰：
“事者其取诸仁义而有谋乎？虽天子必有师，然亦何”
常师之有？唯道所存。以天下之身，受天下之训，得天
下之道，成天下之务，民不知其由也，其惟明主乎！《文
中子》曰：“广仁益智，莫善于问；乘事演道，莫善于对。非
明君孰能广问？非达臣孰能专对乎？”其因宜取类，无
不经乎？洋洋乎晁、董、公孙之对。《文中子》曰：“有美不扬，
天下何观？君子之于君，赞其美而匡”其失也。所以进
善不暇，天下有不安哉。